Kikiliniai
Kikiliniai (Fringillidae) – žvirblinių (Passeriformes) paukščių šeima. Smulkūs paukščiai. Kūnas kresnas. Snapas stiprus – pritaikytas smulkinti sėklas. Minta daugiausiai augaliniu maistu, bet vasarą lesa ir ypač jauniklius maitina vabzdžiais. Suka atvirus lizdus, kurie sukraunami medžiuose ir krūmuose, kartais ant žemės. Patinai spalvingesni už pateles. Išvedę jauniklius, dauguma gyvena būriais. Kosmopolitai. Šeimoje yra apie 200 rūšių. Lietuvoje randama 17 rūšių: Carduelis Čivylis (Carduelis cannabina) Dagilis (Carduelis carduelis) Žaliukė (Carduelis chloris) Čimčiakas (Carduelis flammea) Geltonsnapis čivylis (Carduelis flavirostris) Alksninukas (Carduelis spinus) Poliarinis čimčiakas (Carduelis hornemanni) Carpodacus Raudongalvė sniegena (Carpodacus erythrinus) Coccothraustes Svilikas (Coccothraustes coccothraustes) Kikiliai (Fringilla) Kikilis (Fringilla coelebs) Šiaurinis kikilis (Fringilla montifringilla) Kryžiasnapiai (Loxia). 3 rūšys. Pinicola Pušinė sniegena (Pinicola enucleator) Pyrrhula Juodagalvė sniegena (Pyrrhula pyrrhula) Svilikėliai (Serinus) Svilikėlis (Serinus serinus)